ZMLUVA č. D2013/000408
O  POSKYTOVANÍ  FINANČNÝCH   PROSTRIEDKOV
NA  ZÁUJMOVÉ  VZDELÁVANIE  DETÍ  A MLÁDEŽE

uzatvorená v zmysle ust. § 6 ods. 12 písm. d)
zák. č. 596/2003 Z.z. o štátnej správe v školstve
a školskej samospráve a o zmene a doplnení niektorých zákonov 
v znení neskorších predpisov
Čl. 1
ZMLUVNÉ  STRANY
POSKYTOVATEĽ:   Obec Kamenná Poruba, 
                                    v zastúpení starostom obce Dušanom Baranským
                                    Obecný úrad Kamenná Poruba č.207, 093 03 
                                     IČO: 00332461
                                    DIČ: 2020630106
			   Bankové spojenie:  VÚB Banka a.s.
                                                                      917528632/0200
	(ďalej len „Poskytovateľ“)
PRIJÍMATEĽ:           
zriaďovateľ  centra voľného času      Gréckokatolícke arcibiskupstvo Prešov
                                    v zastúpení       Mons. Ján Babjak SJ
                                             adresa       Hlavná 1, P.O.BOX 135, 081 35 Prešov
                                                IČO:       00179205
				   DIČ:         ............................................................
                                    Bankové spojenie:  103210991/5200 OTP Banka
	(ďalej len „Prijímateľ“)

Čl. 2
PREAMBULA
	Poskytovateľ  pri plnení svojej  základnej úlohy  a to  starostlivosti  o všestranný rozvoj obce a o potreby jej obyvateľov, rešpektujúc  prioritu  obce,  ktorou je    starostlivosť  o potreby detí a mládeže    uzatvára  s prijímateľom v zmysle ust. § 6 ods. 12 písm. d) zák. č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a  ust. § 7a zák. č. 597/2003 Z.z. o financovaní základných škôl, stredných škôl a školských zariadení v znení neskorších predpisov  Zmluvu o poskytovaní finančných prostriedkov na záujmové vzdelávanie detí  a mládeže  t o h o t o    z n e n i a:

Čl. 3
PREDMET ZMLUVY

	Poskytovateľ sa zaväzuje poskytnúť  prijímateľovi finančné prostriedky na záujmové vzdelávanie detí a mládeže  s trvalým pobytom na území poskytovateľa  vo veku od  5 do 19 rokov za podmienok dohodnutých v tejto zmluve  a prijímateľ  sa zaväzuje použiť  poskytnuté  finančné prostriedky  na  účel dohodnutý v tejto zmluve.
Čl. 4
DOBA   TRVANIA  ZMLUVY

	1. Táto zmluva sa uzatvára na dobu určitú,  od  01.01.2013 do 31.12.2013.
	2. Zmluva zaniká uplynutím času,  dohodou zmluvných strán alebo zánikom prijímateľa.
Čl. 5
ÚČEL  ZMLUVY
	1. Táto zmluva sa uzatvára za účelom podpory a rozvoja záujmového vzdelávania detí a mládeže s trvalým pobytom  na území  poskytovateľa  vo veku od  5 do 30 rokov  (ďalej len „žiak“).
	2. Prijímateľ sa zaväzuje, že finančné prostriedky poskytnuté na základe tejto zmluvy použije výlučne na úhradu mzdy a odvodov na zdravotné a sociálne poistenie zamestnancov prijímateľa a na úhradu  prevádzkových nákladov  prijímateľa   vynaložených v súvislosti s výkonom  záujmového  vzdelávania žiakov.
	3. Prijímateľ sa zaväzuje, že prijaté finančné prostriedky od poskytovateľa použije efektívne a hospodárne a o príjmoch a výdavkoch bude viesť účtovné záznamy v rozsahu a spôsobom ustanoveným osobitným právnym  predpisom.
Čl. 6
VÝŠKA  POSKYTNUTÝCH  FINANČNˇYCH  PROSTRIEDKOV
A   PLATOBNÉ   PODMIENKY

	1. Poskytovateľ sa zaväzuje poskytnúť prijímateľovi finančné prostriedky na 1 žiaka  vo výške ….......35,-.................... EUR/  kalendárny rok 2013.

	2. Výška poskytovateľom poskytnutých finančných prostriedkov  je určená súčinom výšky finančných prostriedkov poskytnutých poskytovateľom na 1 žiaka a kalendárny rok 2013  a   zmluvnými stranami odsúhlaseným počtom  žiakov prijatých prijímateľom na záujmové vzdelávanie  na rok 2013  vo výške …........140,-........................  EUR.

	3. Poskytovateľ sa zaväzuje vyplácať prijímateľovi  finančné prostriedky vo výške dohodnutej v bode 2 tohto článku  takto: 
	- na účet prijímateľa  v celkovej výške.
	4. Zmluvné strany sa dohodli, že  výšku poskytovateľom poskytnutých finančných prostriedkov  podľa tohto článku prehodnotia ku dňu 30. septembru 2013, vzhľadom na zmenu počtu žiakov prijatých prijímateľom na záujmové vzdelávanie  v novom školskom roku 2013/2014.
Čl. 7
PRÁVA  A  POVINNOSTI   ZMLUVNÝCH  STRÁN

	1. Prijímateľ sa zaväzuje, že písomne požiada poskytovateľa o poskytnutie finančných prostriedkov na záujmové vzdelávanie žiakov   najneskôr  do 30.09.2013
	2. Zmluvné strany sa dohodli, že prílohou žiadosti prijímateľa  o poskytnutie finančných príspevkov podľa bodu 1 tohto článku bude:
a/ fotokópia prihlášky  žiaka o prijatie na záujmové vzdelávanie  podpísanej  zákonným zástupcom žiaka 
b/ fotokópia rozhodnutia  prijímateľa  o  prijatí žiaka na záujmové vzdelávanie.
c/ fotokópia zriaďovacej listiny CVČ.
	3. Zmluvné strany sa dohodli, že poskytovateľ poskytne prijímateľovi finančné prostriedky  vo výške  podľa čl. 6 tejto zmluvy  len na jedného žiaka a  na jeden záujmový útvar.
	4. Zmena záujmového útvaru v rámci prijímateľa v priebehu školského roka nemá vplyv na výšku poskytnutých finančných prostriedkov podľa tejto zmluvy. Prijímateľ sa zaväzuje, že o tejto zmene bude písomne informovať poskytovateľa,  najneskôr do 15 dní odo dňa zmeny.
	5. Zmluvné strany sa dohodli, že prijímateľ môže prijať žiaka aj v priebehu školského roka na záujmové vzdelávanie, ak mu to dovoľujú personálne, priestorové a ekonomické podmienky. V tomto prípade je prijímateľ povinný dodatočne, najneskôr do 30 dní odo dňa prijatia žiaka na záujmové vzdelávanie,  písomne požiadať poskytovateľa o finančné prostriedky na novoprijatého žiaka  vo výške zodpovedajúcej počtu  kalendárnych mesiacov poskytovaného záujmového vzdelávania  do konca školského roka, príp. do konca kalendárneho roka 2013.
	6. Poskytovateľ nie je povinný poskytnúť  prijímateľovi na dodatočne prijatého žiaka finančné prostriedky na záujmové vzdelávanie ( možno doplniť  napr. iba v prípade   súhlasu starostu resp. inú podmienku). Poskytovateľ je povinný  oznámiť svoje rozhodnutie prijímateľovi o  poskytnutie finančných prostriedkov s  náležitosťami  podľa bodu  2 tohto článku.
	7. Ak žiak v priebehu školského roka skončí činnosť v záujmovom vzdelávaní  prijímateľa, znížia sa  finančné prostriedky poskytnuté poskytovateľom o pomernú časť zodpovedajúcu počtu mesiacov kalendárneho roka po skončení činnosti žiaka. Prijímateľ sa zaväzuje oznámiť poskytovateľovi skončenie činnosti žiaka v záujmovom vzdelávaní najneskôr do 15     dní odo dňa skončenia činnosti žiaka. 
	8. Prijímateľ je povinný predložiť poskytovateľovi najneskôr do 15 dní po zániku tejto zmluvy o poskytovaní finančných prostriedkov na záujmové vzdelávanie detí a mládeže vyúčtovanie finančných prostriedkov poskytnutých poskytovateľom podľa tejto zmluvy. 
	9. Zmluvné strany sa dohodli, že prijímateľ je povinný najneskôr do  30 dní po zániku zmluvy, vrátiť na účet poskytovateľa  všetky finančné prostriedky, ktoré neboli použité  prijímateľom na záujmové vzdelávanie žiakov podľa tejto zmluvy. ( možno dohodnúť kratší termín napr. štvrťročne a pod.)
	10. Poskytovateľ je oprávnený kedykoľvek v priebehu trvania zmluvy vykonávať u prijímateľa kontrolu údajov poskytnutých  prijímateľom, podľa ktorých postupuje poskytovateľ pri financovaní  záujmového vzdelávania žiakov.
	11. Prijímateľ je povinný umožniť poskytovateľovi kontrolu údajov poskytnutých poskytovateľovi  na financovanie záujmového vzdelávania žiakov a za tým účelom je povinný na požiadanie poskytovateľa  predložiť  poskytovateľovi všetky  požadované listiny a  informácie obsahujúce   údaje o použití finančných prostriedkov poskytovateľa na záujmové vzdelávanie žiakov.
Čl. 8
ZÁVEREČNÉ   USTANOVENIA

	1. Zmluvu je možné meniť a dopĺňať len na základe písomných, vzájomne odsúhlasených dodatkov k zmluve.
	2. Táto zmluva je vyhotovená v dvoch vyhotoveniach, z ktorých každá zmluvná strana obdrží jedno vyhotovenie.
	3. Zmluvné strany si zmluvu prečítali, tejto porozumeli a na znak súhlasu s jej obsahom ju vlastnoručne podpísali.
	4. Táto zmluva je zmluvou povinne zverejňovanou v zmysle § 5 a nasl. zák. č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

	V Kamennej Porube , dňa             V........................................., dňa …............

….......................................................................                   …........................................................................
             Dušan Baranský                                                                      Mons.Ján Babjak SJ
                 starosta                                                                      prešovský arcibiskup a metropolita
             poskytovateľ                                                                                  prijímateľ